Mumemerekia Jackie Wanjiru Maribe uria uikaine muno ta Jackie Maribe, eguthii nambere kuhingirwo ceceni-ini ya borithi ya Gigiri kwa ihinda ria thiku 11 ciukite niguo kuhotithia maabithaa a uthuthuria kuririkiriria uthuthuria uria maratabania iguru rigii gikuu kia muonjoria Monica Kimani.
Itua riri rigikinyanirio ni mucirithania Justus Kituku thutha wa mwena wa thitango kuigwithia igoti Maribe ari na uhoti wa guthoga mihang’o ya uthuthuria kuumana na wira uria arutaga wa umemerekia.
Maribe aikiro ngono muthia-ini wa kiumia kihituku agikuruhanio na muikuirwo munene wa gikuu kia Monica uria ni mwendwa wake Joseph Irungu kana Jowi.
kik_Latn kik_Latn kik_Latn